શબ્દોની આવી લીલા કે તેનો વિવિધ અસબાબ જનહૃદયમાં અંકિત થાય છે ત્યારે તેના સર્જકને સાર્થકતાનો અનુભવ થાય છે. આવી કંડિકાઓમાં શિખામણ હોય, ચિંતન હોય, લય કે શબ્દરમત હોય અને શાશ્વત કોઈક સત્ય પણ છુપાયેલું હોય છે. એમાં જે-તે વ્યક્તિ, સમાજ કે સંસ્કૃતિનું પ્રતિબિંબ પણ ઝિલાતું રહે છે. નિર્મળ હૃદયના ઉદ્ગારો સમાન આવી ઉક્તિઓ માનવભાવોનું ચિત્રણ કરે છે, ગૌરવગાન કરે છે. શબ્દપસંદગી અને ભાષાકર્મ એમાં ચોક્કસ જરૂરી હોય છે, પરંતુ હૃદયમાં થતું કૈંક એમાં જરૂરી બાબત હોય છે. એટલે જ એવું કહેવાયું છે કે